# Asmo Alho

### Wikipedia

Asmo Alho (1903-1975) oli suomalainen sarjakuvapiirtäjä, lehden taittaja ja kuvittaja. Alhon tunnetuin sarjakuva oli Kieku ja Kaiku, jota hän piirsi kuolemaansa saakka Kotilieteen.

Kieku ja Kaiku alkoi ilmestyä vuonna 1932. Tapahtumat sijoittuivat kahden kukkopojan talouteen, jonne myöhemmin muutti asumaan myös Possu. Alho ei käyttänyt puhekuplia vaan jokaisessa ruudussa oli yleensä kaksirivinen riimi. Näitä runoja kirjoittivat Mika Waltarin lisäksi Valentin (Ensio Rislakki), Fr. Ruotsalainen ja Viljo Kajava.

Alho toimitti yhdessä H. J. Viherjuuren (Veli Giovanni) kanssa teoksen "Vuosisatamme kuvissa, oman aikamme historiaa" vuonna 1935. Alho myös piirsi ja kuvitti Veli Giovannin toimittamiin lehtiin Pilajuttuja ja piirroksia, Kalle Viksari ja Joulukärpänen.

Alhon piirrostyyli muistutti hyvin paljon Olavi Vikaista.

Alho ei piirtänyt pelkästään eläinsarjakuvia. Lasten Maailmassa ilmestyi 1940-luvulla Jyry ja Pyry. He olivat kaksi keskiajalla seikkailevaa poikaa.

Matti Melkonen ilmestyi Suomen Kuvalehdessä 1940-1975.

Vuonna 1952 ilmestyi Heikku ja Hipsu -sarjakuva Suomen Kuvalehdessä, joka on siitä mielenkiintoinen että siinä oli sekä ihmis- että eläinhahmoja. Käsikirjoittajana oli Raul Roine.

Alho oli taittajana ja kuvittajana Otavalla 1927-1936, Uudessa Suomessa 1936-1943 ja Yhtyneissä Kuvalehdissä 1943-1968.

Asmo Alho sai Suomen sarjakuvaseuran Puupäähatun 1975.

## [muokkaa] Aiheesta muualla

- Asmo Alho

Haettu osoitteesta http://fi.wikipedia.org../../../a/s/m/Asmo_Alho_9c66.html

Luokat: Suomalaiset kuvataiteilijat | Suomalaiset sarjakuvan tekijät

##### Views

- Artikkeli
- Keskustelu
- Nykyinen versio

##### Etsi